GiliGold/VAD_KnessetCorpus huggingface dataset:
ניסן סלומינסקי: הנושא הממלכתי עלה, הוא קיים.
יואב קיש: יש פה חילוקי דעות, זה לגיטימי.
יעל גרמן: אבל אתה כיושב-ראש כדאי שתשמע.
יואב קיש: אבל שמעתי את מה שאת אומרת.
יעל גרמן: הוא לא אומר שזה עלה, הוא אמר שזה נמצא בחוק.
יואב קיש: הוא נדנד את ראשו בצורה הכי ברורה.
אלעזר שטרן: אם ירשו לי, אסביר שוב.
יואב קיש: הסברת, אני מבין שחברת הכנסת גרמן אינה שבעת רצון מתשובתך וחושבת אחרת.
יעל גרמן: פשוט הייתי בישיבות.
יעל גרמן: לא נדון.
יואב קיש: לא נפתור את זה.
יואב קיש: לאחר שאמרת את דעתך, אמרת אותה בצורה הכי ברורה, אני כמי שלא היה מעורב בדיונים הבנתי את דעתך.
יואב קיש: היא חושבת אחרת, אני חושב שדעתך בעיני הייתה ברורה לגמרי, ונלך להצבעה.
יואב קיש: אני מבקש שמית.
יואב קיש: מכיוון שיש פה הרבה אנשים שאני לא מבין מי מצביע למי, ונעשה את זה שמית.
יואב קיש: רגע, אז אני אומר ככה: השאלה היא האם זה נושא חדש או לא?
יואב קיש: מי שמצביע נגד אומר שזה לא נושא חדש, בסדר?
יואב קיש: נגד.
<אתי בן יוסף: חבר הכנסת דוד ביטן – במקומו?
יואב קיש: בני?
זאב בנימין בגין: אני במקומו?
זאב בנימין בגין: נגד.
<אתי בן יוסף: חבר הכנסת דוד אמסלם – מי במקומו?
יואב קיש: אין לנו.
<אתי בן יוסף: חבר הכנסת אברהם נגוסה – מי במקומו?
<אתי בן יוסף: חבר הכנסת אמיר אוחנה.
אמיר אוחנה: נגד.
<אתי בן יוסף: חבר הכנסת מיקי זוהר – איננו.
<אתי בן יוסף: חברת הכנסת איילת ורבין – מי במקומה?
<קריאה: מרב, מי במקום איילת?
מרב מיכאלי: בעד – ציפי במקום איילת.
ציפי לבני: בעד.
<אתי בן יוסף: ציפי.
<אתי בן יוסף: חבר הכנסת יואל חסון – מי במקומו?
איתן ברושי: ובעד.
<אתי בן יוסף: ברושי.
<אתי בן יוסף: חבר הכנסת עבדאללה אבו מערוף.
יואב קיש: רגע, סליחה, טעית.
יואב קיש: ציפי, היית בעד, נכון?
<אתי בן יוסף: וברושי?
<אתי בן יוסף: חבר הכנסת אחמד טיבי – אינו נוכח.
יעל גרמן: אני במקומו – בעד.
רועי פולקמן: נגד.
<אתי בן יוסף: חברת הכנסת שולי מועלם – מי במקומה?
יואב קיש: ניסן.
ניסן סלומינסקי: אני – נגד.
<אתי בן יוסף: חבר הכנסת יואב בן צור.
יצחק וקנין: אני במקומו – נגד.
<אתי בן יוסף: חבר הכנסת רוברט אילטוב.
<אתי בן יוסף: חבר הכנסת ישראל אייכלר.
יואב קיש: טוב, ההצעה נדחתה, 8 נגד, 5 בעד.
יואב קיש: זה אומר שלא מדובר בנושא חדש.
יואב קיש: אנחנו עוברים לנושא נוסף על סדר-היום.
עבדאללה אבו מערוף: מה עם הרוויזיה?
יואב קיש: הרוויזיה שלך תיכף.
יואב קיש: חכו רגע, נצביע לרוויזיה.
יואב קיש: אמיר, רוויזיה וזהו.
יואב קיש: אנחנו עושים עכשיו רוויזיה.
ניסן סלומינסקי: על מה רוויזיה?
יואב קיש: פטור מחובת הנחה, של עבדאללה אבו מערוף.
יואב קיש: בסדר, הרוויזיה קצרה.
יואב קיש: אתה יכול ללכת, רק אתה תלך.
יואב קיש: לא, אז כולם ילכו.
יואב קיש: עבדאללה, אתה רוצה לנמק את הרוויזיה?
עבדאללה אבו מערוף: כן, אני מנמק את הרוויזיה.
עבדאללה אבו מערוף: ועדת הכנסת אישרה חוק ללא הנחה: הצעת חוק התכנון והבנייה (תיקון מס' 109).
עבדאללה אבו מערוף: אני לא רואה שיש סיבה לחיפזון, זה צעד לא הגון, צעד לא שקול של הממשלה, צעד שמגביר את האי-אמון בין הממשלה לבין האזרחים הערבים.
עבדאללה אבו מערוף: אנחנו בצעדים של הבנה.
מרב מיכאלי: לאכיפה?
עבדאללה אבו מערוף: במיוחד אחרי שתוכנן חוק התכנון והבנייה החדש, שאנחנו בעדו.
עבדאללה אבו מערוף: אנחנו בעד לעשות סדר.
עבדאללה אבו מערוף: ולכן החוק הזה עכשיו הוא לא במקומו, לא בזמנו, אפשר שיחכה עד המושב הבא.
עבדאללה אבו מערוף: ולכן אין סיבה מוצדקת חוקתית, נבונה ומצפונית, שהחוק הזה עכשיו ייכנס בחיפזון כזה.
יואב קיש: אנחנו עוברים להצביע על הרוויזיה על עבדאללה אבו מערוף בנודע לפטור מחובת הנחה לחוק התכנון והבנייה.
יואב קיש: מי שעכשיו יצביע נגד זה נגד הרוויזיה, ומי שיצביע בעד הוא בעד הרוויזיה.
יואב קיש: הרוויזיה לא נתקבלה.
יואב קיש: אוקיי, הרוויזיה נדחתה, 8 נגד 5.
יואב קיש: טוב, אנחנו סוגרים את הישיבה, ואם יהיו נושאים נוספים נזמן.
יואב קיש: ב-12:00 ישיבה משותפת לתקציב הכנסת.
יואב קיש: חברים, אני פותח את הישיבה.
יואב קיש: צהריים טובים.
יואב קיש: אני רוצה לעדכן לגבי חוק שלנו שהיה אמור לעלות היום למליאה, חוק ערוץ הכנסת – בגלל בקשת היועצת המשפטית אתי בנדלר שצריכה לצאת היום מסיבולת אישיות, זה יידחה למחר.
יואב קיש: העברנו את הבקשה ליושב-ראש הכנסת.
יואב קיש: אנחנו מכבדים את בקשתה, היא משתתפת להשתתף במליאה.
יואב קיש: אז החוק של ערוץ הכנסת יעלה מחר.
יואב קיש: אני פותח את סדר-היום, אני מתחיל עם סעיף ב': איוש שמות החברים בוועדות שמספר בהם גדל בהתאם להחלטת ועדת הכנסת.
יואב קיש: יש לנו מכתב שמדבר על התוספות הבאות:
יואב קיש: בוועדת החינוך, התרבות והספורט יוספו שני חברים – בסיעת הליכוד חבר הכנסת אמיר אוחנה, בסיעת האופוזיציה חבר הכנסת חיים ילין.
יואב קיש: זה הסיכום שאני מכיר מההסכמות.
יואב קיש: בוועדת הכלכלה נוספו שני חברים: בסיעת הליכוד תכהן במשך שנה אחת חברת הכנסת שולי מועלם-רפאלי - - -
<ארבל אסטרחן: והכהונה שלה לא פוקעת אוטומטית.
יואב קיש: לא, היא פוקעת אוטומטית.
<אתי בן יוסף: אחרי שנה אנחנו נמנה שוב?
<ארבל אסטרחן: מה רוצים שיהיה אחרי שנה?
יואב קיש: אחרי שנה, חברת הכנסת שרן השכל.
יואב קיש: אז בואי ניתן תאריך.
<ארבל אסטרחן: זאת לא הבעיה.
<ארבל אסטרחן: הבעיה היא שבוועדות אין לנו מנגנון כזה.
אכרם חסון: צריך עוד החלטה מחדש, כן?
<ארבל אסטרחן: של מי המקום?
יואב קיש: הליכוד.
<ארבל אסטרחן: אה, אז אין בעיה.
<ארבל אסטרחן: אז הליכוד בעוד שנה.
<ארבל אסטרחן: היא יודעת עכשיו.
<ארבל אסטרחן: בעוד שנה זה לא יהיה הדחה נגד דעתה.
<ארבל אסטרחן: היא יודעת שזה לשנה, אבל הליכוד יודיע - - -
יואב קיש: על חשבון הליכוד תכהן חברת הכנסת שולי מועלם-רפאלי לכהונה בת שנה, ולאחר מכן חברת הכנסת שרן השכל.
<ארבל אסטרחן: זה לא אוטומטי.
<ארבל אסטרחן: הליכוד יצטרך להודיע ששרן מחליפה את שולי.
יואב קיש: הליכוד יודיע.
יואב קיש: לאופוזיציה מהרשימה המשותפת, חבר הכנסת ג'מאל זחאלקה.
יואב קיש: זה מה שאני מכיר.
יואב קיש: זה בעקבות הרביזיה של רועי פולקמן.
<ארבל אסטרחן: הוא משך את הרביזיה?
<ארבל אסטרחן: זה מתואם איתו?
יואב קיש: אני יודע שכן, אבל אני לא זוכר מה הסטטוס.
יואב קיש: היתה החלטה והוא שֹם רביזיה?
יואב קיש: אז אנחנו עכשיו דנים ברביזיה של רועי פולקמן?
<ארבל אסטרחן: זה שהוא הציג את זה, זה בסדר.
<ארבל אסטרחן: הבעיה היא שרועי לא נמצא כאן, אז אלא אם הוא הסמיך אותך להציג את זה - - -
יואב קיש: לא, הוא לא הסמיך אותי.
<ארבל אסטרחן: אז צריך לדבר איתו.
יואב קיש: בוא נדבר איתו.
<ארבל אסטרחן: אני רואה שהוא ביקש גם ברפורמות.
יואב קיש: לא, ברפורמות אין שינוי.
יואב קיש: הרביזיה של רועי היתה על הרפורמות.
<ארבל אסטרחן: לא, על שלושתן.
<ארבל אסטרחן: הוא כתב על: הכלכלה, החינוך ורפורמות.
אכרם חסון: הוא בעד או לא בעד?
אכרם חסון: אם הוא בעד, בבקשה.
יואב קיש: הוא בעד.
יואב קיש: אני דיברתי איתו אתמול.
יואב קיש: הבעיה שלהם היתה התוספת בוועדת הרפורמות.
יואב קיש: ברגע שזה ירד, ממה שאני הבנתי ממנו, הנושא פטוּר ולכן זה בסדר.
יואב קיש: זו ההחלטה ואני מעלה אותה להצבעה.
<ארבל אסטרחן: אז השאלה היא אם אנחנו רואים את זה כאילו הוא משך בעצם את הרביזיה - - -
יואב קיש: אם יש רביזיה, נאשר את הרביזיה.
יואב קיש: אז מי בעד הרביזיה?
יואב קיש: פה אחד, הרביזיה התקבלה.
יואב קיש: מי בעד הצעתי כפי שיש בוועדת ההסכמות?
יואב קיש: אנחנו עוברים לנושא: הקמת ועדה משותפת של ועדת הכנסת וועדת החוקה, חוק ומשפט לדיון בהצעת חוק מימון מפלגות הוועדה.
יואב קיש: הוועדה תהיה בת 16 חברים, שמונה חברים מכל ועדה לפי ההרכב הסיעתי הבא: הליכוד – ארבעה, המחנה הציוני – שלושה, הרשימה המשותפת – שני חברים, כל שאר הרשימות – חבר אחד.
יואב קיש: מטעם ועדת הכנסת חברי הכנסת: יואב קיש מהליכוד, הוא גם יהיה יושב-ראש הוועדה, דוד ביטן מהליכוד, ישראל אייכלר על חשבון מקום הליכוד, רועי פולקמן מכולנו, רוברט אילטוב מישראל ביתנו, מרב מיכאלי מהמחנה הציוני, איילת נחמיאס ורבין מהמחנה הציוני, עבדאללה אבו מערוף מהרשימה המשותפת.
יואב קיש: מטעם ועדת החוקה, חוק ומשפט, חברי הכנסת ניסן סלומינסקי מהבית היהודי, ענת ברקו מהליכוד, אורי מקלב מיהדות התורה, יואב בן צור מש"ס, רויטל סויד מהמחנה הציוני, יעל גרמן מיש עתיד, מיכל רוזין ממרצ ואוסאמה סעדי מהרשימה המשותפת.
<ארבל אסטרחן: רק צריך לחדד שזה לא בדיוק על חשבון, כמו בוועדות רגילות.
יואב קיש: בסדר, אני אחדד.
יואב קיש: כמובן שיש פה מינויים אישיים.
יואב קיש: יש פה הסכמות בין סיעתיות בעניין הזה, ומה שהקראתי, זו תהיה רשימת החברים.
יואב קיש: אז אני מעלה את זה להצבעה.
יואב קיש: מי בעד ההצעה?
<ארבל אסטרחן: אז זה רק הודעה למליאה, ואז - - -
יואב קיש: הודעה למליאה, נעשה את זה היום.
יואב קיש: הנושא האחרון שיש בו הסכמות, ואחרי זה נדחה קצת את שני הנושאים האחרים: "חילופי אישים בוועדה המשותפת לוועדת החוקה, חוק ומשפט, לוועדת הפנים והגנת הסביבה ולוועדת המדע והטכנולוגיה, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע, התש"ע-2009.
יואב קיש: אתמול חבר הכנסת ביטן החליף את חברת הכנסת שרן השכל מטעם הליכוד בוועדת המדע, ולכן הוא ילך לוועדה המשותפת הזו, שהקראתי אותה.
יואב קיש: אני דן בפטור מחובת הנחה - - -
<קריאה: אין לך קוורום.
יואב קיש: זה לקריאה השנייה והשלישית.
יואב קיש: יש פה את הצעת חוק הרשות הממשלתית להתחדשות עירונית.
יואב קיש: הוא עדיין נדון, לדעתי.
רועי פולקמן: ברגעים אלה הוא עדיין נדון.
רועי פולקמן: עוד לא גמרו את ההצבעות.
יואב קיש: אומרת לי היועצת המשפטית ארבל שניתן לתת את הפטור על תנאי שהם יסיימו את ההכנה - -
<ארבל אסטרחן: ויניחו על שולחן - - -
יואב קיש: - - ולכן אני כן מעלה את זה להצבעה.
יואב קיש: אני גם בוועדה שם ואני מכיר את העניינים, ולכן אני לא דורש מאלי כהן להגיע לפה לייצג את זה, גם בגלל לוחות הזמנים.
יואב קיש: הנושא הזה הוא פשוט חשוב ולא רוצים לעצור את ההקמה של הרשות הזו, וזה החוק שמאפשר את זה.
יואב קיש: אנחנו ממליצים לקבל את הבקשה לפטור.
יואב קיש: ארבעה, פה אחד.
יואב קיש: הצעת חוק המכר (דירות)(תיקון מס' 9), התשע"ו-2016 (מ/1077) הצעת חוק המכר (דירות)(הבטחת השקעות של רוכשי דירות)(תיקון מס' 8 והוראת שעה), התשע"ו-2016 (מ/1077)
יואב קיש: נשאר לנו לסדר היום את הבקשות לפני קריאה ראשונה שלהם צריך קוורום.
<אתי בן יוסף: אבל הנציג של משרד הבינוי פה, קוראים לו אמיר פז.
יואב קיש: הנציג פה?
<אתי בן יוסף: כן, אולי הוא יסביר.
יואב קיש: אז בוא נעשה ככה: ניתן לאמיר להתחיל את ההסבר שלו, ובינתיים אני מבקש - - -
<קריאה: אבל אתה צריך חברי ועדה.
יואב קיש: יש פה ארבעה כבר.
יואב קיש: אז תישארו רגע, יביאו עוד שניים ונגמר הסיפור.
<ארבל אסטרחן: אנחנו לא בהפסקה.
יואב קיש: אנחנו לא בהפסקה.
יואב קיש: אנחנו מחדשים את הדיון, למי שלא היה ברור.
<אמיר פז: מכיוון שזה - - - של יום ראשון לאור סיום הדיונים מחר, אנחנו רק רצינו לוודא שזה יעבור קריאה ראשונה עד מחר.
<אמיר פז: אם זה יכול לעבור מחר בלי צורך בקוורום פה – אני הבנתי שאתמול זה הונח - - -
יואב קיש: אז מה הבעיה?
יואב קיש: למה אנחנו דנים בזה בכלל?
<אתי בן יוסף: ביקשו מאתנו להביא את זה היום.
יואב קיש: אה, רוצים להעלות את זה היום להצבעה.
<אתי בן יוסף: רוצים להעלות את זה היום, אז חייב לתת פטור.
<אמיר פז: אם אפשר לוודא - - -
יואב קיש: יש פה סדר יום לחוץ בין המליאה – במיוחד עכשיו, אני מעביר את חוק ערוץ הכנסת.
<אמיר פז: בגלל שאנחנו בסוף המושב.
יואב קיש: תסביר לנו מה החשיבות של הקריאה הראשונה ל פני יציאה לפגרה.
<אמיר פז: החשיבות היא כמובן, באופן כללי, בקידום הנושא.
<אמיר פז: אני יודע שדיברו גם עם יושב-ראש ועדת הרפורמות - - - מתכוונים להביא את התיקונים האלה - - -
יואב קיש: זה לא ילך לוועדת הפנים?
<אמיר פז: לא, אם כבר, אז ועדת הכלכלה.
יואב קיש: תגיד לי מה בחוק המכר רוצים לשנות.
<אמיר פז: החוקים האלה כל הזמן נדונו ביחד.
<אמיר פז: גם החלטת הממשלה ליזום את הצעות החוק לפני כמה חודשים, שבעקבותיה זה נעשה, היתה ביחד.
<אמיר פז: הפיצול בממשלה היה טכני, פשוט כי אלה שתי כותרות חוקים נפרדות.
<אמיר פז: אבל הדבר שהיה באמת חשוב לקדם כמה שיותר מהר זה נושא הורדת המע"מ מערבויות חוק המכר - - -
יואב קיש: חשוב מאוד.
יואב קיש: זה הצעת חוק פרטית שלי בכלל שמחכה לדבר הזה.
<אמיר פז: כידוע, אמור לשחרר שמונה-תשעה מיליארד שקל - - -
יואב קיש: מישהו רוצה להתייחס, או שאני מעלה את זה להצבעה?
יואב קיש: אני מעלה להצבעה את בקשת הממשלה להקדמת הדיון בהצעות החוק הבאות – לפני קריאה ראשונה: הצעת חוק המכר (דירות)(תיקון מס' 9), התשע"ו-2016 (מ/1077) הצעת חוק המכר (דירות)(הבטחת השקעות של רוכשי דירות) (תיקון מס' 8 והוראת שעה), התשע"ו-2016 (מ/1077).
יואב בן צור: טוב, אנחנו פותחים את הדיון.
יואב בן צור: יום חמישי, י"ט באלול, השעה 10:00, קביעת ישיבה מיוחדת לציון 21 שנים להירצחו של ראש הממשלה ושר הביטחון יצחק רבין.
יואב בן צור: מה ההצעה, גברתי מזכירת הכנסת?
ירדנה מלר-הורוביץ: אנחנו פועלים בהתאם להוראות חוק יום הזיכרון ליצחק רבין, ואנחנו צריכים כמובן לציין את הירצחו ואזכרה.
ירדנה מלר-הורוביץ: י"ב בחשוון תשע"ז יחול השנה ב-13 בנובמבר 2016, וזה מיד לאחר האזכרה בהר הרצל בשעה 17:00.
ירדנה מלר-הורוביץ: זה ביום ראשון השנה.
יואב בן צור: יום ראשון.
ירדנה מלר-הורוביץ: אז פשוט ועדת הכנסת מתבקשת לקבוע שנוכל לקיים את הישיבה הזו.
ירדנה מלר-הורוביץ: אני רק רוצה לציין, כי נשאלתי.
ירדנה מלר-הורוביץ: אנחנו פועלים לפי החוק.
ירדנה מלר-הורוביץ: זה קרה שזה חל ביום ראשון כבר בעבר, וגם ביום חמישי.
יואב בן צור: ואז עשו ישיבת מליאה מיוחדת?
ירדנה מלר-הורוביץ: אז למשל הפעם האחרונה שהיה ביום ראשון י"ב בחשוון זה היה ב-28 באוקטובר 2012, וזה היה 17 שנים להירצחו.
ירדנה מלר-הורוביץ: וקיימנו את זה ביום ראשון ב-17:00, מיד אחרי הר הרצל.
יואב בן צור: גברתי לא חושבת שאולי כדאי, שאת האזכרה בהר הרצל יעשו ביום ראשון, אבל כדי שיהיה קצת יותר מכובד, יהיה ציבור של חברי כנסת ואנשים שמגיעים, לדחות את זה ביום אחד?
ירדנה מלר-הורוביץ: כבר בדקנו הכול.
ירדנה מלר-הורוביץ: בדקנו את זה גם עם המשפחה וגם עם מרכז ההסברה, שאחראי לטקסים בהר הרצל, ומלווים גם אותנו בישיבות, וזה היום המבוקש.
ירדנה מלר-הורוביץ: גם היושב-ראש הסמיך אותי לבקש מוועדת הכנסת.
יואב בן צור: מבחינתנו אין מניעה לקיים את הדיון ביום הזה.
יואב בן צור: ונביא את זה להצבעה.
יואב בן צור: בעד ההצעה – פה אחד
יואב בן צור: פה אחד.
ירדנה מלר-הורוביץ: תודה רבה, אדוני.
יואב קיש: אני לא יודע אם אני צריך להרגיש טוב או רע שהפורום הראשון של המושב נראה ככה, אבל אני החלטתי שפורום הפתיחה האמתי שלנו יהיה כשנקבל את חוק ההסדרים לפה ונצטרך להתחיל לעבוד אליו.
יואב קיש: אז אני בטוח שאנחנו נהיה בפורום קצת שונה ויותר ססגוני.
יואב קיש: חברים, יש לנו נושא אחד על סדר היום.
יואב קיש: אנחנו פותחים היום את המושב השלישי של הכנסת ה-20.
יואב קיש: ראש הממשלה ימסור הודעה על פעילות הממשלה בתקופה שחלפה, ולאחר מכן סיעות המחנה הציוני, הרשימה המשותפת, יש עתיד ומרצ ינמקו הצעות - - -
נאזם בדר: יש עתיד לא.
יואב קיש: יש עתיד משכו את בקשתם.
אוסאמה סעדי: מה הסיבה?
יואב קיש: הם לא אמרו לנו.
יואב קיש: הם לא צריכים לתת סיבה כשהם מושכים, אז אני לא יודע.
יואב קיש: יש פה מישהו מיש עתיד?
יואב קיש: אין יש עתיד.
יואב קיש: המחנה הגיע.
אוסאמה סעדי: אז יש משא ומתן?
יואב קיש: על מה?
אוסאמה סעדי: עם יש עתיד.
יואב קיש: אני לא רוצה להסגיר נושאים מסווגים.
יואב קיש: אני לא אעבור על הנושאים של האי-אמון, על זה יהיה מספיק זמן במליאה.
יואב קיש: סעיף 20 קובע: דנה הכנסת בהצעה להביע אי-אמון בממשלה ביום פתיחת מושב הכנסת, תנומק ההצעה אחרי הודעת ראש הממשלה ויתקיים דיון סיעתי משולב בשני הנושאים.
יואב קיש: אנחנו צריכים לקבוע את מסגרת הזמן לדיון הסיעתי המשולב, נכון?
יואב קיש: לטובת זה התכנסנו.
יואב קיש: ארבל, מה נהוג בדרך כלל?
<ארבל אסטרחן: אתי הוציאה את הדוגמה הקודמת.
יואב קיש: הדוגמה הקודמת, יפה.
יואב קיש: לי יש נטייה במקום הזה לכבד את ההחלטות הקודמות של הוועדה ולפעול יחסית בתאום עם הדברים האלה בנושאים האלה.
יואב קיש: בפעם הקודמת קבעו נימוק של עשר דקות לכל מציע, ולאחר מכן דיון סיעתי משולב של ארבע דקות לכל סיעה.
יואב קיש: אני מציע שנמשיך באותה מדיניות.
יואב קיש: מישהו מהחברים רוצה להתייחס?
אוסאמה סעדי: אדוני היושב-ראש, כמובן שאנחנו מסכימים לחלוקה, רק הייתי מבקש שאולי לדיון הסיעתי יהיה לא ארבע דקות, אלא חמש דקות, כי בכל זאת, מדובר במושב - - -
יואב קיש: אז אתה לא מסכים למה שעשינו בפעם שעברה, אם ככה.
אוסאמה סעדי: קצת שיפור.
יואב קיש: אז יש הצעה של חמש דקות.
אוסאמה סעדי: חמש דקות.
אוסאמה סעדי: אני רוצה להגיד פה דבר חשוב בעניין ההחלטה שקיבל ראש הממשלה להחרים את הרשימה המשותפת גם בדיון על האי-אמון וגם בדיון הסיעתי.
אוסאמה סעדי: זו החלטה שהיא אנטי-דמוקרטית.
אוסאמה סעדי: החלטה שדגל שחור מתנוסס מעליה.
אוסאמה סעדי: ראש הממשלה ממשיך בקו שלו להסית נגד הציבור - - -
יואב קיש: על איזו החלטה אתה מדבר, שהחלטתם לא ללכת להלוויה של פרס?
יואב קיש: אני שואל לאיזו החלטה אתה מתכוון.
אוסאמה סעדי: על זה אפשר להתווכח, זה דיון פוליטי.
רוברט אילטוב: גם על זה אפשר להתווכח.
רוברט אילטוב: גם על מה שאתה אומר אפשר להתווכח.
רוברט אילטוב: למה אתה חושב שזה לא לגיטימי?
אוסאמה סעדי: לכן אני מתווכח, לכן אני מעלה את זה פה.
אוסאמה סעדי: לכן אני מעלה את זה פה.
אוסאמה סעדי: ראש הממשלה ואתם, רוברט, שבפתיחת המושב מחליטים – ואתם, כל הקואליציה מחליטים להחרים את הרשימה המשותפת, זו בושה וחרפה לכנסת ולדמוקרטיה.
אוסאמה סעדי: אתם צריכים להתבייש בהחלטה כזאת - - -
רוברט אילטוב: כשאתם מחליטים להחרים סמל של מדינת ישראל - - -
יואב קיש: אני רוצה לעצור את הוויכוח.
יואב קיש: רוברט.
יואב קיש: אוסאמה, תודה על דעתך, זה לא על סדר היום, אנחנו לא נדון בזה.
יואב קיש: האם מישהו רוצה להציע הצעה אחרת?
אוסאמה סעדי: הצעתי חמש דקות.
יואב קיש: חמש דקות, זו ההצעה.
יואב קיש: האם למישהו יש הצעה של שלוש דקות?
יואב קיש: אני מציע להישאר בארבע דקות.
יואב קיש: הזמן המינימלי הוא שלוש.
יואב קיש: אני מציע לשמר את ההחלטה על ארבע, ואני מעלה את זה להצבעה.
יואב קיש: מי בעד שהדיון יהיה עשר דקות למציע של אי-אמון, ודיון סיעתי משולב של ארבע דקות?
יואב קיש: מי בעד, שירים את ידו.
יואב קיש: בעד ההצעה לאשר עשר דקות דיבור למציע אי-אמון וארבע דקות דיבור לדיון סיעתי משולב – 3
יואב קיש: שלוש.
יואב קיש: זה התקבל ברוב.
יואב קיש: חברים, אני פותח את ישיבת ועדת הכנסת, אנחנו נעבור לסעיף א' – מועדי הדיון לשעת שאלות בכנס החורף הנוכחי, התשע"ז-2016.
יואב קיש: יש לנו הצעה להחלטה, לגבי סעיף 50 לתקנון, שקבעה ועדת הכנסת את המועדים הבאים לקיום שעת שאלות במושב החורף, המושב שאנחנו מתחילים עכשיו: השעה הראשונה היא ב-ו' בחשוון התשע"ז, ה-7 בנובמבר 2016, זה יום שני הבא, ובשנייה היא שבועיים לאחר מכן, כ' בחשוון התשע"ז, 21 בנובמבר 2016.
<ארבל אסטרחן: צריך לומר שיהיו עשרה מועדים במושב הזה.
אוסאמה סעדי: איזה שרים?
יואב קיש: הראשון זה דרעי, נאמר לי, והשני זה ארדן.
אוסאמה סעדי: שר הפנים המתפטר?
יואב קיש: שהוא לא חבר כנסת.
יואב קיש: זה בעצם לבקשת האופוזיציה אז אני חושב שזה בסדר.
<ארבל אסטרחן: יהיה צריך בהמשך לקבוע את יתר שמונת המועדים.
יואב קיש: הצעת חוק יסוד: משק המדינה (תיקון מס' 9) (מ/1081).
יואב קיש: הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016 (מ/1083).
יואב קיש: <ו-2018), התשע"ז-2016 (מ/1083).
יואב קיש: מכיוון שאנחנו בנוהל הסכמות, יש לנו עכשיו סדרי הדיון בקריאה הראשונה בהצעות החוק:
יואב קיש: הצעת חוק יסוד: משק המדינה, חוק התקציב, חוק התכנית הכלכלית, חוק ההתייעלות הכלכלית, חוק הפחתת הגירעון והגבלת ההוצאה התקציבית.
יואב קיש: זה הכול ביחד, כאשר מוועדת ההסכמות של הקואליציה והאופוזיציה קיבלנו - - -
<אתי בן יוסף: לא, זו הפניה של נאזם.
נאזם בדר: זאת הפניה שלי.
נאזם בדר: בוועדת ההסכמות שהיתה אתמול ב-10:00 בבוקר סוכם בין הקואליציה והאופוזיציה על חמש דקות.
יואב קיש: אני מקריא את ההחלטה שאנחנו מציעים: "בהתאם לסעיף 142 לתקנון הכנסת קובעת ועדת הכנסת את סדרי הדיון הבאים בקריאה הראשונה שתתקיים מחר בחמש הצעות החוק, כלהלן: 1.
יואב קיש: יתקיים דיון אישי משולב בכל ההצעות, שבסופו תתקיים הצבעה על כל אחת מהן; 2.
יואב קיש: נציג הממשלה יפתח את הדיון בהצגת הצעות החוק במסגרת זמן שלא תעלה על חצי שעה; 3.
יואב קיש: אחרי דברי הפתיחה תינתן רשות דיבור לראש האופוזיציה, במסגרת זמן שלא תעלה על חצי שעה; 4.
יואב קיש: כל חבר כנסת יהיה רשאי לדבר במסגרת זמן שלא תעלה על 5 דקות; 5.
יואב קיש: נציג הממשלה יהיה רשאי לסכם את הדיון; 6.
יואב קיש: לאחר דברי הסיכום יתקיימו הצבעות נפרדות על הצעות החוק.
יואב קיש: " רק לציין שהדיון בתקציב זה אחרי החקיקה.
נאזם בדר: אחרי הצעות החוק הפרטיות.
נאזם בדר: מחר: שאילתות דחופות, חקיקה פרטית וזהו.
נאזם בדר: כל הדחופות יגיעו היום.
יואב קיש: כמו שאני אומר, הכול בהסכמות ולכן אני לא חושב שצריך לשנות בזה ואני מקבל את החלטת הוועדה.
<ארבל אסטרחן: לכן גם נאמר שזו החלטה פה אחד, זה סעיף מהתקנון אז זה צריך להיעשות פה אחד.
יואב קיש: הצעת חוק המכר (דירות) (תיקון מס' 9), התשע"ו-2016 (מ/1077).
יואב קיש: הצעת חוק המכר (דירות) (תיקון – פרטי המפרט), התשע"ו-2016 (פ/2739/20).>
יואב קיש: יש לנו מספר בקשות למיזוג.
יואב קיש: יש לנו את בקשת יושב-ראש ועדת הכלכלה, חבר הכנסת איתן כבל, למיזוג הצעות החוק הבאות: הצעת חוק המכר (דירות) (תיקון מס' 9), (מ/1077), הצעת חוק המכר (דירות) (תיקון-זכות החלפת מתחזק מעלית), הצעת חוק המכר (דירות) (תיקון – פרטי המפרט), הצעת חוק המכר (דירות) (תיקון – חובת מסירת תכניות הדירה לקונה).
יואב קיש: זו בקשת הוועדה.
יואב קיש: אני הייתי בחלק מהדיונים, אני חושב שזה ראוי ואני מציע לקבל את בקשת היושב-ראש.
יואב קיש: הצעת חוק הפחתת תוספות פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה), התשע"ו-2016 (מ/1070).
יואב קיש: יש לנו בקשה למיזוג נוסף מיושב-ראש ועדת החוקה, חוק ומשפט.
יואב קיש: הם מבקשים מאתנו למזג את:
יואב קיש: הצעת חוק הפחתת תוספות פיגור שנוספו על קנסות הנגבים בידי המרכז לגביית קנסות, אגרות והוצאות (הוראת שעה) עם הצעת חוק הפחתת תוספות פיגור שהתווספו על קנסות פליליים ומנהליים (הוראת שעה), של חה"כ אוסאמה סעדי וקבוצת חברי כנסת נוספים.
יואב קיש: אוסאמה אתה פה, אתה רוצה להגיד מילה?
אוסאמה סעדי: אנחנו יזמנו – ואני וחברי וחברותי מירב מיכאלי, נורית קורן ויואב בן צור – ושכנענו את המרכז לגביית קנסות וגם את שרת המשפטית שיזמו הצעת חוק ממשלתית ואנחנו יוצאים במבצע.
אוסאמה סעדי: פעם בדור אמרו, פעם ב-20 שנה – זה היה לפני 20 שנה שנתנו הנחה של 40%.
אוסאמה סעדי: זה חד פעמי - - -
יואב קיש: לכמה זמן?
אוסאמה סעדי: לארבעה חודשים.
אוסאמה סעדי: זה אמור להתחיל ב-15 בנובמבר.
יואב קיש: מה זה כולל?
אוסאמה סעדי: קנסות משטרה, דוחות.
אוסאמה סעדי: מדובר ב-4 מיליארד שקל.
אוסאמה סעדי: המבצע מתחיל ב-15 בנובמבר, עוד שבועיים, לכן אנחנו מבקשים למזג את זה ולהביא את זה שבוע הבא לקריאה שנייה ושלישית, להצביע על זה במליאה ולצאת לדרך.
יואב קיש: קודם כל, אני מאוד שמח תמיד על שיתוף פעולה בין אופוזיציה לקואליציה ואני גם מאוד שמח - - -
אוסאמה סעדי: יש שאומרים כל הזמן: מה עושים חברי הכנסת?
אוסאמה סעדי: – אז זה מה שעושים.
יואב קיש: אוסאמה, כל הכבוד, אני באמת חושב שזו הצעה ראויה ומהלך מכובד.
יואב קיש: אני כמובן בעד המיזוג.
יואב קיש: סיימנו את הנושאים על סדר-היום.
יואב קיש: תודה, הישיבה נעולה.
יואב קיש: אנחנו עובדים לייב על הנאום של טראמפ.
יואב קיש: יש לנו פה חבר כנסת אחד שבירך את טראמפ – ראיתי בטוויטר.
יואב קיש: נתחיל את סדר-היום.
יואב קיש: לפחות מוועדת הכנסת אנחנו מברכים את האמריקאים על בחירתם בנשיא חדש, שהשלימו וגמרו מהלך מאוד קשה של בחירות, שגרמו ללא מעט אמוציות בארצות הברית, ומאחל להם שיידעו לשים את הדברים האלה מאחוריהם.
יואב קיש: אני חושב שבסך הכול זה יהיה אתגר לא קטן לאמריקאים.
יואב קיש: אגב, זה אתגר לא קטן גם לנו לדעת, גם בכנסת הזאת וגם בעם – לדעת לעבוד בשיתוף פעולה, ודאי במקומות שאפשר, וגם כשיש חילוקי דעות, נשמר אותם בפרופורציות.
יואב קיש: יש לנו פה גם אורח – פעם ראשונה שאתה אצלנו בוועדה.
יואב קיש: נפתח בסדר-היום.
יואב קיש: בעיקרון, אני הולך לעדכן, שהכוונה שלנו בדיון היום היא להמשיך עם מה שיש בנושא הסכמות.
יואב קיש: כרגע במקומות שאין בהם הסכמות, לא נדון בהם.
יואב קיש: נמצאת אתנו מזכירת הכנסת, ונתחיל בנושאים שלה כדי שלא נעכב אותה – יש מליאה ב-11:00.
ירדנה מלר-הורוביץ: קודם כל את יש בחירת ממלא מקום ליו"ר הכנסת בעת העדרו מהארץ.
ירדנה מלר-הורוביץ: העברתי לכבוד יושב-ראש ועדת הכנסת מכתב על יציאתו הצפויה של יושב-ראש הכנסת את גבולות המדינה.
ירדנה מלר-הורוביץ: זה יהיה ביום רביעי, 23 בנובמבר, והוא ישוב ארצה ביום ששי – כעבור יומיים, ב-25 בנובמבר.
ירדנה מלר-הורוביץ: זו נסיעה בתפקיד כמובן, לאוקראינה.
ירדנה מלר-הורוביץ: הוועדה צריכה לבחור סגן ליושב-ראש וממליץ יושב-ראש הכנסת שימלא את מקומו בעת היעדרו, סגן יושב-ראש הכנסת, חבר הכנסת יצחק וקנין.
יואב קיש: אני ממליץ לוועדה, לקבל את המלצת היושב-ראש.
יואב קיש: הצבעה בעד – פה אחד אושר.
ירדנה מלר-הורוביץ: הנושא השני שאני מציגה בפניכם הוא המלצת יושב-ראש הכנסת וסגניו, קרי נשיאות הכנסת, בדבר מועדי הכנסים במושב השלישי ופתיחת המושב הרביעי של הכנסת העשרים, דהיינו מאוקטובר אחרי החגים עד אחרי החגים.
ירדנה מלר-הורוביץ: בהתאם לסעיף 18 לתקנון הכנסת, ובכפוף לסעיף 9 לחוק הכנסת מחליטה ועדת הכנסת – אם תחליט - לאשר את קביעת יושב-ראש הכנסת וסגניו בדבר מועדי המושב השלישי.
ירדנה מלר-הורוביץ: הוא חייב היה בהתייעצות.
ירדנה מלר-הורוביץ: הוא קיים את ההתייעצות בישיבת הנשיאות האחרונה, ואני מציגה את זה.
ירדנה מלר-הורוביץ: כפי שאנו יודעים, כנס החורף פתחנו אותו בכ"ח בתשרי, 30.10.16, והוא אמור להסתיים ביום ראשון, כ"ח באדר התשע"ז – 26.3.2017.
ירדנה מלר-הורוביץ: כנס הקיץ אמור להיפתח ביום ראשון, י"א באייר התשע"ז – 7.5.2017 – זה מייד אחרי יום העצמאות – יום ראשון הראשון אחרי יום העצמאות - ויסתיים ביום ראשון, ז' באב התשע"ז – 30.7.2017.
ירדנה מלר-הורוביץ: בתוך המסגרת הזו אני מציינת את שבוע החנוכה.
ירדנה מלר-הורוביץ: בימים בהם חל חג החנוכה תתקיימנה ישיבות הכנסת בימים שני, שלישי ורביעי כמפורט להלן.
ירדנה מלר-הורוביץ: פה אין שום שינוי משנים עברו.
ירדנה מלר-הורוביץ: יום שני, כ"ו בכסלו התשע"ז – 26.12.2016 – נר שלישי של חנוכה - ישיבת הכנסת תיפתח בשעה 13:00, ותסתיים בשעה 16:00 לכל המאוחר.
ירדנה מלר-הורוביץ: בתום ישיבת הכנסת יהיה טקס הדלקת נר שלישי בטרקלין הכנסת – כמסורת הכנסת.
ירדנה מלר-הורוביץ: יום שלישי, כ"ז בכסלו התשע"ז – 27.12.2016 – נר רביעי של חנוכה - ישיבת הכנסת תיפתח בשעה 13:00, ותסתיים בשעה 16:00 לכל המאוחר.
ירדנה מלר-הורוביץ: יום רביעי, כ"ח בכסלו התשע"ז – 28.12.2016 – נר חמישי של חנוכה - ישיבת הכנסת תיפתח בשעה 11:00, כומ בכל יום רביעי, אבל תסתיים בשעה 15:00 לכל המאוחר כדי לאפשר לגרים רחוק יותר ולמי שמוזמנים להדלקות נר, שיוכלו להשתתף בזה.
ירדנה מלר-הורוביץ: חג הפורים.
ירדנה מלר-הורוביץ: חג הפורים יחול השנה בימים ראשון ושני בשבוע, י"ד-ט"ו באדר התשע"ז – 12-13.3.2017.
ירדנה מלר-הורוביץ: לפיכך ישיבות הכנסת בשבוע זה תתקיימנה בימים שלישי ורביעי, ט"ז-י"ז באדר התשע"ז – 14-15.3.2017.
ירדנה מלר-הורוביץ: בכנס הקיץ - חג השבועות.
ירדנה מלר-הורוביץ: חג השבועות יחול השנה ביום רביעי, ו' בסיון התשע"ז – 31.5.2017.
ירדנה מלר-הורוביץ: יום קודם לכן – יום שלישי, ה' בסיון התשע"ז, 30.5.2017, הוא ערב חג השבועות.
ירדנה מלר-הורוביץ: לפיכך בשבוע זה תתקיים ישיבת הכנסת רק ביום שני, ד' בסיון התשע"ז – 29.5.2017.
ירדנה מלר-הורוביץ: המושב הרביעי של הכנסת העשרים ייפתח ביום ראשון, ב' בחשוון התשע"ח – 22.10.2017.
יואב קיש: זה מרכז את כל השנה של מושב – כנס חורף, כנס קיץ.
ירדנה מלר-הורוביץ: > נכון.
יואב קיש: יואל, היית בדיון?
יואל חסון: אישרנו את זה.
יואב קיש: יש דברים חריגים, או הכול כמו בנוהג הכנסת?
יואב קיש: רק מעניין אותי – לפי מה קובעים את סיום הכנס?
ירדנה מלר-הורוביץ: > היתה התייעצות.
ירדנה מלר-הורוביץ: הכנסת יושבת לא פחות משמונה חודשים.